paragraph_text: Tipična (i jedina poznata) vrsta je Dracorex hogwartsia, što znači " zmajski kralj Hogwartsa ". Poznat je iz jedne gotovo potpune lubanje (holotipni primjerak TCMI 2004/1/17) i iz četiri vratna kralješka - prvog, trećeg, osmog i devetog. Ove su fosilne ostatke otkrila tri paleontologa amatera iz Iowe u formaciji Hell Creek u Južnoj Dakoti. Lubanja je 2004. donirana Dječjem muzeju u Indianapolisu za istraživanje, a 2006. godine su je službeno opisali Bob Bakker i Robert Sullivan.Bakker, RT, Sullivan, RM, Porter, V., Larson, P. and SAULSBURY, SJ (2006). " Dracorex hogwartsia, n. Gen., N. Sp. , A spiked, flat - headed pachycephalosaurid dinosaur from the Upper Cretaceous Hell Creek Formation of South Dakota. " in Lucas, SG and Sullivan, RM, eds. , Late Cretaceous vertebrates from the Western Interior. New Mexico Museum of Natural History and Science Bulletin35, str. 331. - 345.  Jack Horner et al., međutim, sumnjaju da je to zapravo mladunče roda Pachycephalosaurus, a jedna analiza fosila pahicefalosaurida, koju su proveli udruženi timovi s više sveučilišta, dovela je u pitanje validnost dva roda (Dracorex i Stygimoloch). Prema njihovom mišljenju, primjerci rodova Dracorex i Stygimoloch mogli bi zapravo predstavljati rane stadije rasta roda Pachycephalosaurus. Kao što članak na internetskoj stranici UC Berkeleya nvodi: "Postoje nejasnoće glede njihovih bizarnih ukrasa na glavi, u koje spadaju kupole, rogovi i bodlje, zato što su se oni drastično mijenjali s odrastanjem i približavanjem spolnoj zrelosti, pa su glave mladunaca bile vrlo različite od lubanja odraslih."